***PREHRAMBENO-TEHNOLOŠKA ŠKOLA***

***Gjure Prejca 2***

***p.p.18***

***10040 ZAGREB-DUBRAVA***

***tel. 01/2992-357, fax. 2995-424***

***E-mail:*** ***ured@ss-prehrambenotehnoloska-zg.skole.hr***

*KLASA:007-04/23-01/02*

*URBROJ:251-295-03/01-23-02*

*Zagreb, 16. veljače 2023.*

*ZAPISNIK*

*s 20. sjednice Školskog odbora Prehrambeno-tehnološke škole održane dana 16. veljače 2023. u Prehrambeno–tehnološkoj školi s početkom u 18.00 sati.*

*Na sjednici su prisutni:*

*1. Članovi Školskog odbora:
 - iz reda nastavnika i stručnih suradnika škole: Nina Pilić, Maja Vugrinec Lukavec*

 *- ispred skupa zaposlenika: Marija Sukačić-Vendl
 - predstavnica Vijeća roditelja: Martina Vuksan*

*- predstavnik osnivača: Nikica Mihaljević, Jana Šic Žlabur, Avni Osmani*

*2. Ostali prisutni:*

*Josip Šestak, ravnatelj škole*

*Vedrana Zadro, voditeljica računovodstva*

*Konstatirano je da postoji kvorum.*

*Za zapisničara se imenuje Marija Sukačić-Vendl.*

*Na početku sjednice predsjednica Školskog odbora pozdravila je prisutne i pročitala je sljedeći:*

 *D N E V N I R E D*

1. *Verifikacija zapisnika s 18. i 19. sjednice Školskog odbora*
2. *Godišnje financijsko izvješće za 2022. godinu*
3. *Donošenje plana nabave za 2023. godinu*
4. *Aktualnosti između dviju sjednica Školskog odbora*
5. *Predstavljanje Erasmus projekta DG Farmer*
6. *Donošenje Odluke o izmjeni i dopuni Statuta Prehrambeno – tehnološke škole*
7. *Odluka o rashodovanju sredstava, opreme i sitnog inventara*
8. *Izvješće o stanju sigurnosti, provođenju preventivnih programa te mjerama poduzetima u cilju zaštite prava učenika u prošlom polugodištu*
9. *Pitanja i prijedlozi*

*Dnevni red jednoglasno je prihvaćen.*

*Ad 1.*

*Zapisnici s 18. i 19. sjednice Školskog odbora dostavljeni su pozvanima uz poziv na 20. sjednicu te su članovi imali priliku proučiti navedene zapisnike. Na zapisnik s 18. i 19. sjednice Školskog odbora nije bilo primjedbi te su članovi Školskog odbora jednoglasno verificirali Zapisnik s 18. i Zapisnik s 19. sjednice Školskog odbora.*

Ad 2.

*O Godišnjem financijskom izvješću za 2022. godinu govorila je voditeljica računovodstva škole Vedrana Zadro, a isti je dostavljen uz poziv svim pozvanima na 20. sjednicu Školskog odbora.*

*Godišnje financijsko izvješće za 2022. godinu prikazuje da je ostvaren financijski rezultat viška u iznosu od 37.609,39 kn. Ukupni prihodi u 2022. godini iznosili su 11.746.464,78 kn i pretežito ih sačinjavaju prihodi za plaće zaposlenika, za materijalna prava zaposlenika, prihodi osnivača (Gradski ured za obrazovanje) za materijalne troškove, energente, prijevoz zaposlenika, pomoćnike u nastavi, povećane troškove obrazovanja (sredstva za nastavni materijal ) te isplate refundacija iz prethodnih godina (2020. i 2021. godina) kao i isplate Ministarstva na temelju tužbi djelatnika u sporu oko osnovice 6%. Vlastiti prihodi u 2022. godini iznosili su 73.666,00 kn i pretežito se odnose na Obrazovanje odraslih. Rashodi u 2022. godini iznosili su 11.551.875,01 kn. Stanje novčanih sredstava na kraju izvještajnog razdoblja iznosi 212.945,90 kn.*

*Školski odbor jednoglasno donosi:*

*ODLUKU:*

*Usvaja se Godišnje financijsko izvješće za 2022. godinu.*

*Ad 3.*

*O planu nabave za 2023. godinu govorila je voditeljica računovodstva škole Vedrana Zadro, a isti je dostavljen uz poziv svim pozvanima na 20. sjednicu Školskog odbora.*

*Plan nabave za 2023. godinu iskazuje planirane troškove bez PDV-a. Planirani troškovi temelje se na prošlogodišnjim izračunima, preračunatima u eure, kao i na specifikaciji materijalnih troškova koje škola zaprima od osnivača. Predviđeni su troškovi sistematskih pregleda za 18 zaposlenika. Predviđeni su troškovi za udžbenike sukladno uplatama od Grada i Ministarstva za udžbenike u prethodnoj godini. Ukoliko se stvarni troškovi budu razlikovali od predviđenih, izvršit će se izmjena i dopuna plana nabave.*

*Školski odbor jednoglasno donosi:*

*ODLUKU:*

*Donosi se Plan nabave za 2023. godinu.*

*U 18.20 sati sjednicu Školskog odbora napušta Vedrana Zadro.*

*Ad 4.*

*O aktualnostima između dviju sjednica Školskog odbora izvijestio je ravnatelj škole Josip Šestak. Nabavljena je nova računalna oprema za urede u školi kao što su Tajništvo, Računovodstvo i Stručna služba. Preostala nabavljena računala raspoređena su u informatičku učionicu. Isto tako navodi da će se uskoro dotrajali namještaj u učionicama 6. i 9. zamijenit novim nabavljenim namještajem. Veliko zadovoljstvo izrazio je vezano uz školska natjecanja u našoj školi u područjima Engleskog jezika, Geografije, Biologije i Kemije te pekarstva i Nutrivite. Za ostale natjecanja još se čekaju rezulati, a iz Geografije jedna se učenica plasirala na županijsko natjecanje kao i 5 učenika iz Engleskog jezika.*

*Planirana je prezentacija škole, posebice JMO zanimanja, na predstojećem Obrtničkom sajmu u Zagrebu. Školske programe, no i naše pekarske i druge proizvode prezentirat će nastavnici i odabrani učenici.*

*Izrazio je zadovoljstvo realizacijom izvanučioničke nastave u dvodnevnom trajanju u Beču i Bratislavi te najavio skori dvodnevni izlet u Sarajevo te trodnevni u Prag.*

*XII. gimnazija se iselila iz prostora naše školske zgrade te preselila u svoju novoizgrađenu zgradu. Preostale prostore kao što su uredi, učionice i kabineti trebale bi preuzeti tri preostale škole u zgradi. Održano je nekoliko sastanaka predstavnika triju škola, jedan i uz prisustvo pročelnika Gradskog ureda za obrazovanje, sport i mlade te se očekuje skori dogovor oko raspodjele oko 1400 m2 prostora koji bi se trebao urediti prije sljedeće nastavne godine.*

*Ad 5.*

*Jana Šic Žlabur,doktorica znanosti i izvanredna je profesorica na Agronomskom fakultetu u Zagrebu te članica našeg Školskog odbora, predstavila je jedan od projekt na kojem je angažirana i za koji smatra da bi bio koristan nastavnicima naše škole pod nazivom DG Farmer. Radi se o platformi za učenje nastavnicima strukovnih predmeta u području prehrane, prozvodnje hrane i ekologije. Svi sadržaji su besplatni jer su financirani od strane provedenog Erasmus projekta. Platforma nudi sadržaje za učenje, predavanja, radionice, kvizove i slično koji se mogu koristiti u nastavi. Svi sadržaji su na hrvatskom jeziku.*

*Ravnatelj Josip Šestak pozvao je izvanrednu profesoricu da na sljedećoj sjednici Nastavničkog vijeća predstavi navedeni projekt nastavnicima naše škole što je ona i prihvatila.*

*Ad 6.*

*Predsjednica Školskog odbora iznosi da je Gradska skupština Grada Zagreba na 19. sjednici, 27. siječnja 2023. godine donijela Zaključak o prethodnoj suglasnosti na Prijedlog odluke o izmjeni i dopuni Statuta Prehrambeno-tehnološke škole, što ga je utvrdio Školski odbor 30. studenog 2022. godine, koji je izmijenjen Odlukom o izmjenama i dopunama Prijedloga odluke o izmjeni i dopuni Statuta Prehrambeno-tehnološke škole, koju je Školski odbor donio 18. siječnja 2023. godine. Po donošenju Odluke o izmjeni i dopuni Statuta Prehrambeno-tehnološke škole jedan ovjereni tekst potrebno je dostaviti Gradskom uredu za obrazovanje, sport i mlade.*

*Školski odbor jednoglasno donosi*

*ODLUKU:*

*Donosi se Odluka o izmjeni i dopuni Statuta Prehrambeno-tehnološke škole.*

*Ad 7.*

*Predsjednica Školskog odbora upoznala je članove Školskog odbora s Odlukom o rashodovanju sredstava, opreme i sitnog inventara nakon inventure koja je provedena od 27.12.2022. do 10.01.2023. godine.*

*Članovi Školskog odbora jednoglasno su prihvatili Odluku o rashodovanju sredstava, opreme i sitnog inventara.*

*Ad. 8.*

*Izvješće o stanju sigurnosti ukratko je predstavio ravnatelj škole. Navedeni dokument dostavljen je uz poziv na 20. sjednicu članovima Školskog odbora. Ukratko, ravnatelj je uglavnom zadovoljan stanjem sigurnosti u školi s naglaskom da su poboljšanja uvijek dobro došla*

*Školski odbor jednoglasno usvaja Izvješće o stanju sigurnosti, provođenju preventivnih programa te mjerama poduzetima u cilju zaštite prava učenika u prošlom polugodištu*

*Ad. 9.*

*Avni Osmani izvijestio je da zbog poslovnih obveza koje ga vežu uz često izbivanje iz Zagreba da bi mogao često nenazočiti sjednicama Školskog odbora. Predloženo mu je da se javi osnivaču koji će pronaći zamjenu ili na drugi način riješiti navedenu situaciju.*

*20. sjednica Školskog odbora završena je u 19.00 sati.*

*ZAPISNIČARKA: PREDSJEDNICA ŠKOLSKOG ODBORA:*

*\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

*Marija Sukačić-Vendl , prof. Nina Pilić, dipl. ing.*